ועדת העבודה, הרווחה והבריאות, כנסת 18, פרוטוקול מספר 281, 2010-05-12 09:30

חיים כץ: בוקר טוב.

חיים כץ: היום יום רביעי בשבוע, כ"ח באייר, ה-12 למאי 2010.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: הנושא: תיקון מס' 6 לתקנון האחיד של קרנות הפנסיה הוותיקות שבהסדר, פרוטוקול מס' 281.

חיים כץ: כמו שכולכם יודעים, ההליך הזה נמצא בבג"ץ.

חיים כץ: לפני שאנחנו נותנים את תשובתנו לבג"ץ ניסינו להגיע להסדר עם האוצר.

חיים כץ: היתה לי שיחה עם הממונה על שוק ההון והביטוח.

חיים כץ: הוא צלצל אלי ואמר לי: תשמע אדוני, בפעם הבאה תודיע לי שאתה עושה ישיבות ותודיע לי מספיק זמן לפני כדי שאוכל להגיע.

חיים כץ: המשכנו ודיברנו, ואני לא נכנס למה שדיברנו שם, והפעם הודענו לו מספיק זמן.

חיים כץ: דחינו את הישיבה ולא קיימנו אותה בשביל שהוא יוכל להגיע.

חיים כץ: אבל צר לי שהממונה על שוק ההון והביטוח לא הגיע.

חיים כץ: מוישל'ה לא הגיע.

חיים כץ: כולם מחכים והבן אדם לא הגיע.

חיים כץ: אז דחינו לכבודו את הישיבה, לא נתנו תשובה לבג"ץ אבל יחד עם זאת התנהלה ישיבה בין הממונה על השכר והממונה על התקציבים, מר עודד שריג ואודי ניסן וביני.

חיים כץ: העלו שם מספר אופציות איך האוצר ו/או העמיתים, שאנחנו לא יודעים מי, ידחו את מועד הפיצוי על מנת שהאלמן והאלמנה יקבלו מיד לפי החוק.

חיים כץ: ולמה אני מתכוון?

חיים כץ: היום יש מתכונת שתכניס את סעיף 64 לפעולה בשני מצבים: 1.

חיים כץ: אם הגירעון יהיה 3% או מעל 3% במשך 3 שנים רצופות או לחילופין הגירעון יהיה של 5% בשנה אחת.

חיים כץ: ההפעלה של הסעיף הזה היא לשני הכיוונים.

חיים כץ: היה והתשואה תעלה על 3% 3 שנים רצופות, מפעילים את סעיף 64 ומשפרים את התנאים של העמיתים.

חיים כץ: ההצעה היתה להעלות את ה-3% ל-3.6%.

חיים כץ: זאת אומרת, הפעלת הסעיף תהיה ב-3.6% גם לטובת העמיתים וגם לרעת העמיתים, ול-5.6% מהחד-שנתי.

חיים כץ: היה דיון.

חיים כץ: אמרנו שאנחנו לא רואים שזה קורה כל עוד האג"חים הם בסביבות 60% - -

יואב גפני: הממונה הודיע שהוא יגיע.

חיים כץ: אז אנחנו נעצור את הישיבה.

חיים כץ: אני עושה הפסקה כדי שהממונה על שוק ההון והביטוח יגיע.

חיים כץ: אנחנו עושים הפסקה בדיון ל-10 דקות.

חיים כץ: הפסקה.

חיים כץ: (הישיבה הופסקה בשעה 9:47) (הישיבה חודשה בשעה 9:57)

חיים כץ: אני מתכבד לחדש את ישיבת ועדת העבודה, הרווחה והבריאות ולקבל בברכה את הממונה על שוק ההון, אהוד שריג.

עודד שריג: עודד שריג.

חיים כץ: עודד שריג.

חיים כץ: אני שמח שבכל זאת הגעת לפה ואני מברך אותך על כניסתך לתפקיד, זאת ישיבה ראשונה שלך אתנו.

עודד שריג: תודה.

חיים כץ: אמרתי שבעבר צלצלת אלי ואמרת לי שאם אודיע לך מספיק זמן אתה תגיע לישיבה.

חיים כץ: אנחנו דחינו את הישיבה והודענו לך מספיק זמן לפני ולצערי, נאלצת אולי לקטוע את הישיבה ואנחנו שמחים לבואך.

חיים כץ: אנחנו שמחים שבאמת.

חיים כץ: אבל נכנסת לנו קצת לדם טבורי ואני לא חושד שאתה עובד יחד עם האוצר, ואתה יודע שהם לא העבירו את התקציב ואתה משחק לידיים שלהם, אבל זה בסדר.

חיים כץ: בכל אופן, אמרתי שאחרי שיחת טלפון שהיתה בינינו נערכה ישיבה, שהיו נוכחים בה גם אתה וגם הממונה על התקציבים, אודי ניסן.

חיים כץ: העליתי שם הצעה שאמרה שאנחנו נעלה את התשלומים שיפעילו את סעיף 64.

חיים כץ: דהיינו: 3 שנים רצופות של 3% גירעון או עליה מעל 3% מפעילים את סעיף 64 הן לטובת העמיתים או נגד העמיתים.

חיים כץ: אמרנו להעלות את זה ל-3.6% במקום, 3% ו-5% להעלות כשיש אירוע חד-פעמי של הן ירידה או עליה מעבר ל-5%, זה עוד פעם מפעיל את סעיף 64 ומשנה את מצב העמיתים וגם את זה להעלות ל-5.6%.

חיים כץ: אתה אמרת שאתה מתנגד לזה, משהו כזה, בסגנון הזה, אבל אם הממונה על התקציבים מוכן, אז אתה תסכים לזה.

חיים כץ: הממונה על התקציבים חזר אלי באיזו שיחת טלפון ואמר לי: תראה, זה לא כמו שנאמר.

חיים כץ: אני לא יודע כי בשיחה שהיתה דובר על זה שאם יהיה משהו דרמטי בשוק ההון, זה לא יפעיל את הקטע של ה-3%.

חיים כץ: דרמטי יכול להפעיל את ה-5% באופן חד-פעמי כי אנחנו לא מדברים דרמטי על 3 שנים רצופות 3%.

חיים כץ: זה יכול להעיף את ה-5% דרמטי.

חיים כץ: אז אמרנו שבגלל המאגר של האג"חים שיש עדין בקופה, הרי האג"חים היו מיועדות ל-15 שנים והתכנית התחילה באוקטובר 2008, 2010, 2003.

חיים כץ: עברו 7 שנים, יש עוד 8 שנים אג"חים בערך.

חיים כץ: זאת אומרת, יש 50%,55% אג"חים.

חיים כץ: אז אמרנו שזה יפעיל את זה לעוד 10 שנים לערך, התזוזות הדרמטיות שיכולות להיות.

חיים כץ: אמרנו שאנחנו משחקים על מצב שיכול להיות שזה בכלל לא יופעל, והאלמנים משלמים את המחיר.

חיים כץ: הוא חזר אלי ואמר לי: תשמע, זה לא בדיוק כמו שנאמר.

חיים כץ: השיחה נקטעה מסיבות אובייקטיביות, ואני לא יודע בדיוק מה נאמר.

חיים כץ: אנחנו באים לפה, לוועדה, ואומרים: תשמע, אנחנו לא מבינים למה ההתעקשות פה.

חיים כץ: אם יכול להיות שהאלמנים ייהנו, ובכלל זה מצב שלא יצטרך להיות מופעל בחיים, והכל אנחנו מדברים על הנייר.

חיים כץ: גם אם נפעיל את האלמן/אלמנה, וזה יגרום למינוס 0.6 או 0.7 בצבירה, זה לא יופעל אלא זה יהיה 3%.

חיים כץ: אנחנו לא רואים שעד שהאג"חים לא נגמרים משהו דרמטי.

חיים כץ: אז אנחנו רוצים להבין פעם נוספת מאיפה נובעת ההתעקשות של האוצר והיה חשוב לנו שאתה תבוא, כי אתה האדם המחליט.

חיים כץ: עד הדיונים של עכשיו נשלחו אנשים שלא מחליטים.

חיים כץ: הם יכולים לבוא, לשמוע ולשדר הלאה.

חיים כץ: אז מצד אחד יושבת הוועדה שמחליטה ומצד שני, האוצר שולח אנשים שלא מחליטים, אז על פניו הוא בידיים לא נקיות.

חיים כץ: הם באים, הם צריכים לבוא אליך, הם צריכים לקבל אישור, הם לא צריכים לקבל אישור.

חיים כץ: לכן היה חשוב לנו שתבוא.

חיים כץ: אנחנו מתדיינים כבר בבג"ץ, זה כבר הולך לבג"ץ, זה יגיע לבג"ץ.

חיים כץ: נראה לי שבשורה התחתונה הוועדה לא תרצה אתכם.

חיים כץ: אם אנחנו צריכים להיות רעים ולפגוע בעמיתים, אז שבג"ץ יחליט.

חיים כץ: מאחר ואתם מתעקשים ומשום מה נדמה לכם שיש לכם כוח בלתי סביר לקבל החלטות שאני לא יודע מאיפה אתם שואבים את התעוזה לקבל אותן, זה המצב.

חיים כץ: תיארתי לך את המצב ואני מקווה שדייקתי בתיאור, לפחות מה שהיה בינינו.

חיים כץ: לא אמרתי מעבר למה ששמעת פה שום דבר אחר.

חיים כץ: הייתי רוצה לשמוע את תשובתכם.

עודד שריג: אני הממונה על שוק ההון ואני מניח, שבחלק מהנקודות אעביר את המיקרופון לאנשים שלידי כדי לתת פרטים מעבר למה שאתן, אם צריך.

עודד שריג: אתחיל כך: ראשית, אמרתי שאני אשמח להגיע אם תזמינו אותי מראש ואני אדע.

חיים כץ: הזמנתי.

חיים כץ: שבוע מראש זה מספיק.

חיים כץ: בפעם הבאה נעשה חודש אם אתה רוצה.

עודד שריג: חיים, דיברנו יותר מפעם אחת ואתה יודע שאני מעריך אותך.

עודד שריג: אני רוצה להגיד דבר אחד: אם אתם רוצים אותי ולא את אנשי האגף, אתם צריכים להגיד את זה במפורש כי זה לא היה ברור ולכן, אני מתנצל על זה שזה לא היה ברור.

חיים כץ: אנחנו באמת שמחים שהגעת.

עודד שריג: ביקשתם – הגעתי, מה גם שזה עירב ביטול של שתי ישיבות.

עודד שריג: זה בסדר.

עודד שריג: זה חשוב מספיק, אני כאן.

עודד שריג: דבר שני, ההתנגדות שלנו היא באמת התנגדות וקודם כל עקרונית.

עודד שריג: יש הסכם, ובהסכם הזה מדינת ישראל נתנה הרבה כסף.

עודד שריג: נתתי לך את המספר - -

חיים כץ: כן, הוא ידוע: 80 מיליארד.

עודד שריג: אני עשיתי אז חלוקה לא נכונה.

עודד שריג: על 7 מיליון אנשים, זה אומר שכל אדם מטף ועד זקן במדינת ישראל נתן להסדר הזה 11,000 שקל.

חיים כץ: כן, אתה יודע שזה לא רציני.

חיים כץ: אם אתה עושה ככה, אז על פנסיה תקציבית שאף אחד לא נתן, בא נראה כמה כל בן אדם נתן.

חיים כץ: פה יש לי קופה ואני חולק עליך כמה שדדו שם את התנאים, וכמה הם מוכנים לתת היום לאנשי קבע ולאחרים תמורת להיכנס למה ששדד האוצר.

חיים כץ: אז אנחנו לא נכנסים לשם, אנחנו לא שם.

עודד שריג: ביקשתי עוד חשבון אחד, שהוא עוד פחות - -

חיים כץ: חוץ מזה, אתה יודע מה זה אקטואריה.

חיים כץ: זה מדע מאוד לא מדויק.

עודד שריג: אבל 80 מיליארד זה 80 מיליארד - -

חיים כץ: לא בטוח שישלמו.

עודד שריג: אני רוצה להגיד שהדבר השני שלדעתי הוא יותר בעייתי בקונטקסט הזה, זה כשאתה מחשב כמה קיבל כל אחד שהולך לקבל מה-80 מיליארד, והסכומים הם במאות אלפי שקלים.

עודד שריג: ולכן, ברמה העקרונית - -

חיים כץ: אתה יכול להסביר?

חיים כץ: אני פשוט לא מבין על מה אתה מדבר.

עודד שריג: כן.

עודד שריג: כשאתה לוקח את ה-80 מיליארד ומחלק אותם לאותם אלה שאמורים לקבל את הכסף, ואיפה בסופו של דבר הגירעון מחולק?

עודד שריג: אז יש את הלא-פעילים ואני מנטרל אותם כי הם מקבלים סכומים קטנים, אבל שהם פעילים, הפנסיונרים, - -

חיים כץ: הלא-פעילים לא מקבלים כלום.

עודד שריג: אני יודע, אבל מה שהם יקבלו מתוך ה-80 מיליארד, כי המדינה מעבירה היום כמעט 5 מיליארד - -

חיים כץ: כן, אבל אתה נכנס לנושא שהוא לא בנושא.

חיים כץ: למה?

חיים כץ: אם מדינת ישראל החליטה שהיא מעלה עליה ומשלמת פנסיה של 40%, היא לקחה עליה מחויבויות.

חיים כץ: היא הלאימה את הקרנות והיום היא מנהלת את הקופה לבד, אין דירקטוריונים ואין כלום, היא המושלת.

חיים כץ: אם היא לא תביא את התשואה, אני צריך לשלם את המחיר ואין בקרה על הניהול שלה ואין שום דבר.

חיים כץ: אני מאמין שאין "הולילנד" שם.

חיים כץ: אני רוצה מאוד להאמין שההשקעות הן טובות והכל בסדר והאנשים מוכשרים, אבל לקחת את כספי בנאמנות עיוורת, בלי לשאול אותי אם אני רוצה, ואומר: אני אעשה מה שאני רוצה, רק אם אני לא אצליח, אתה תשלם.

חיים כץ: אתה אשם לא קטן בגירעון.

חיים כץ: אתה נתת לעולים אחוזים שלא היו ראויים ולא קיבלו במדינת ישראל.

חיים כץ: עכשיו אתה אומר: נתנו.

חיים כץ: אחרי שקלקלתם נתתם ולא נתתם מספיק.

עודד שריג: חיים, אני ישבתי 3 שנים בקג"מ.

חיים כץ: זה לא אותו דבר.

עודד שריג: אני יודע שזה לא אותו דבר, אבל זה דומה.

חיים כץ: זה רחוק מלהיות דומה.

עודד שריג: אני מקבל את מה שאתה אומר, שהיו פה שיקולים שונים.

עודד שריג: רק רציתי להסביר את ההיגיון למה אנחנו חושבים שמנעשה ההסדר, הוא צריך להיות ממומן על ידי עצמו ולא ממקורות אחרים חיצוניים.

עודד שריג: לכן, התפיסה הבסיסית שלנו זה שכל מה שייעשה וצריך להיעשות, צריך להיעשות ממקורות פנימיים תוך איזון פנימי.

עודד שריג: זאת נקודת המוצא.

עודד שריג: הנקודה השנייה זו הצעה לשנות את הטריגר לשינוי ולאיזון.

עודד שריג: בשינוי הטריגר יש התחשבנות פנימית.

עודד שריג: באופן תיאורטי, אם לא היה שום קושי בענין, הייתי אומר שיעשו כל יום איזון.

עודד שריג: כל יום יעשו התחשבנות וכל יום יעשו איזון, אבל זה כמובן לא פיזיבילי, אין דרך לעשות את זה.

עודד שריג: לכן קבעו איזו שהיא רמה מינימאלית, שעד אליה לא עושים איזון וממנה כן עושים איזון.

עודד שריג: זה יוצר העברה של כספים בין אלה שמקבלים יותר ממה שמגיע להם לבין אלה שיקבלו פחות ממה שמגיע להם.

עודד שריג: בין אלה שמשלמים יותר ממה שהם צריכים לבין אלה שמשלמים פחות.

עודד שריג: האיזון הזה, קבעו אותו ברמה של 3% למעלה ולמטה באופן מצטבר ו-5% באופן חד.

עודד שריג: לכן, השינוי מ-3% ל-3.6% ומ-5% ל-5.6% יביא לכך שחוסר ההתחשבנות יהיה יותר בעייתי מאשר ההתחשבנות - -

חיים כץ: לשני הצדדים.

חיים כץ: ..

עודד שריג: אני מסכים.

עודד שריג: אגב, אני חושב שחוסר התחשבנות זה חוסר התחשבנות.

עודד שריג: פעם יש מי שמרוויח ופעם אותו בן אדם מפסיד, אם זה בכיוון ההפוך.

עודד שריג: אני לא חולק עליך, אתה צודק לגמרי.

עודד שריג: זה לשני הצדדים אבל זה יוצר איזה שהוא עיוות והרמה של העיוות נקבעה בהסכמה.

עודד שריג: זה קשה להאמין שכל פעם שאנחנו נמצא דברים שרוצים לשנות כך או כך בתקנון, אנחנו נצטרך לפתוח מחדש את ההסכמות האלה.

עודד שריג: זה המצב.

חיים כץ: הרמה של העיוות לא נקבעה בהסכמה.

חיים כץ: היא נקבעה באופן חד-צדדי על ידי אלה שהלאימו את הקופות.

חיים כץ: לא משא ומתן ולא בהסכמה.

עודד שריג: היות שלא הייתי...

חיים כץ: זאת היתה שליפת אצבע כזאת, שקבעו: ככה אנחנו רוצים.

חיים כץ: כמו שקבעו 3% היו יכולים לקבוע 5% ו-7%.

אסי מסינג: אני מהלשכה המשפטית באוצר.

אסי מסינג: בסופו של יום היה דיון ארוך עם ההסתדרות בנושא, בין משרד האוצר להסתדרות בתחילת שנת 2004, בעקבותיו נחתם סיכום דברים.

אסי מסינג: תוקנו תיקונים בתקנון האחיד, תוקן תיקון גם בחוק הפיקוח ובמסגרת זה ההסתדרות הודיעה שבמתכונת הנוכחית של החוק ושל התקנון אין לה יותר טענות ומענות כלפי ההסדר בכללותו.

אסי מסינג: יש להזכיר שההסתדרות אז שלטה ב-6 מתוך 8 הקרנות ובלי קשר, יש לה את הכובע שבו היא מייצגת את ציבור העובדים כארגון יציג.

חיים כץ: גם אתך אני לא מסכים כי ההסתדרות רצתה לתת בזמנו את הקופות במתנה, כשהובלנו את המאבק במשק נגד ההסתדרות ונגד הממשלה, ואז פתחו קופות חדשות, קופות ישנות.

חיים כץ: אני לא כל כך מסכים אתך.

חיים כץ: ההסתדרות לא היתה במשחק וגם לא שאלו אותה, כשבבוקר נכנסו ואמרו למנהלים: לכו הביתה.

חיים כץ: לא שאלו.

חיים כץ: אמרו למנהל: קח את הדברים, תארוז ותלך הביתה, הבאנו מנהל חדש.

אסי מסינג: אבל שוב, לאחר מכן התנהל דיון בו הממשלה הגדילה את הסיוע הממשלתי בצורה משמעותית - -

חיים כץ: בסדר, אבל ה-3% אחוז נקבעו ככה, צ'ק.

יואב גפני: אני מאגף שוק ההון.

יואב גפני: ה-3% קיימים גם בקרנות הפנסיה הותיקות האחרות.

יואב גפני: המנגנון הזה הוחל שם וגם בקרנות הפנסיה האחרות.

יואב גפני: יותר מזה, בקרנות הפנסיה החדשות המנגנון פועל מיידית מדי שנה.

חיים כץ: הקרנות החדשות זה אופרה אחרת, זה ליגה אחרת.

חיים כץ: אין יותר פנסיה.

חיים כץ: יש לכל אחד כסף שהוא חוסך וכשהוא יגיע לגיל זקנה יקחו את הכסף, יחלקו במקדם כל שהוא, 200, 212, 211 לפי תוחלת החיים ויתנו לו כסף.

חיים כץ: אין יותר פנסיה.

חיים כץ: יש תכנית חיסכון כספית, אישית, מאוזנת ואקטוארית לכל אחד.

חיים כץ: אין פנסיה יותר, נגמרה הפנסיה.

יואב גפני: אבל מה שכן, מנגנון האיזון גם בקרנות החדשות הוא מנגנון שמשנה את הפנסיות.

חיים כץ: אתה מדבר על הקרנות הוותיקות.

יואב גפני: בקרנות הוותיקות המנגנון הזה של ה-3% מצטבר 3 שנים או 5% בשנה אחת הוא מנגנון שלא ייחודי לקרנות הפנסיה הוותיקות שבהסדר אלא הוא קיים גם בקרנות הפנסיה הוותיקות האחרות.

חיים כץ: יחד עם זה שמעלים עסקים שבאים מתוך התנהלות של ניהול עסקים ולא מתוך עמדת כוח "כי ככה אנחנו רוצים" אז מפעילים את השכל ומשלמים לאלמנים ומזיזים את זה ל-3.6% כי יכול להיות שלעולם לא יהיה צורך להשתמש בזה, אבל אתם באים מתוך עמדה של כוחניות, מתוך "אנחנו עשינו, אנחנו כפינו, אנחנו לקחנו".

חיים כץ: שמעתי את פקידי האוצר אחרי שהלאימו את הקרנות.

חיים כץ: "לא חלמנו שנקבל כל כך הרבה".

חיים כץ: "קיבלנו הרבה מעבר למה שרצינו".

חיים כץ: שמעתי אותם.

חיים כץ: אתה יודע שהייתי שם, אתה יודע שדיברתי אתם.

חיים כץ: אם הייתם רואים את הכל כל כך קדוש, הייתם בטח משלמים את ה-600 מיליון של ועדת גולדברג, למפעלים בשחיקה.

חיים כץ: אתם לא משלמים.

חיים כץ: אז לרדת ל-3% ואתה יושב על קופה של 600 מיליון ולא מוציא משם שקל ולא מוציא אנשים לפנסיה בעבודה שוחקת מתחת לגיל 67 ונותן למפעלים כסף.

חיים כץ: מה אתה מטיף לי?

חיים כץ: אתה אומר לי 3% קדוש.

חיים כץ: זה מספר וירטואלי שקבעת אותו, זה לוחות הברית שניתנו בסיני.

חיים כץ: זה מספר שאתם הזיתם, קבעתם, ללא משא ומתן, לא כלכלי ולא חשבוני ולא שום דבר.

חיים כץ: שמתם מספר באוויר ואמרתם: וואלה, 3% 3 שנים.

חיים כץ: ואסי מסניג אומר לי: משא ומתן עם ההסתדרות.

חיים כץ: איזה הסתדרות היתה שם?

חיים כץ: לא היה שם כלום.

חיים כץ: לקחתם את הקופה, דרכתם להם על הראש, אמרתם להם: זה מה יש, והפעלתם את הסכם עידוד הצמיחה במשק ולקחתם 7%.

חיים כץ: 5% לעידוד הצמיחה.

חיים כץ: לא משא ומתן ולא דיבורים.

חיים כץ: אני בא ואומר לך שאתה עושק את האלמנים.

חיים כץ: אתה דופק את האלמנים.

חיים כץ: מצד אחד אתה אומר לי 800 שקל ממוצע, 600 שקל ממוצע, ואתה לא נותן להם את הכסף שאתה יודע שיכול להיות מאד שהסעיף הזה של ה-3% לא יופעל לעולם.

חיים כץ: בטח לא ב-5 השנים הקרובות.

חיים כץ: ב-5 השנים הקרובות הקופות שהיום נמצאות במצב 0 הן ב-0 או בפלוס?

חיים כץ: הן היום ב-0 כשכבר מחשבים להם את האלמן/אלמנה בפנים.

חיים כץ: זאת אומרת, הוא צריך לרדת ב-3 שנים רצופות.

חיים כץ: לא יהיה.

חיים כץ: הקופה שלו מלאה באג"חים.

חיים כץ: אני לא מבין את ההתעקשות שלכם, אני לא מבין את הרוע שלכם ואת העקרונות שלכם, שאתם בניתם ויצרתם לכם לבד.

חיים כץ: זה לא היה ענין של משא ומתן, זה לא היה ענין של הידברות.

חיים כץ: זה היה ענין שאתם באתם וכפיתם והחלטתם מה שאתם רוצים.

חיים כץ: עכשיו אתם נצמדים לאחד שמשקר, וחלילה, אתם לא משקרים.

חיים כץ: אחד שמשקר שקר מסוים וחוזר עליו כל הזמן, הוא מאמין בו בסוף.

חיים כץ: אתם קבעתם לבד ואתם עושים עוול.

חיים כץ: אני אומר לכם שאתם עושים עוול.

חיים כץ: לדעתי אתם צריכים להגיד: אתה יודע מה?

חיים כץ: גם אנחנו מבינים שיכול מאוד להיות שזה לא יופעל.

חיים כץ: 10 שנים זה לא יופעל.

חיים כץ: למה אנחנו עושקים את האלמנים האלה ואתם אומרים שממוצע הפנסיה שלהם הוא 300 שקל.

חיים כץ: יש שם אלמנים, יש שם 13 אלמנים מעל גיל 100.

חיים כץ: יכול להיות שהם לא יקבלו.

חיים כץ: 13 איש מעל גיל 100.

חיים כץ: למה אתם מחכים?

חיים כץ: אני אומר לכם, אני מבקש מכם פעם נוספת: תחשבו על מה שאתם עושים ותבואו ותגידו: אנחנו מוכנים להעלות את זה ל-3.6% ו-5.6% וזה דבר שיכול להיות שאלה ישלמו ואלה ישלמו, ויכול להיות שזה לא יופעל לעולם, בטח לא ב-10 השנים הקרובות.

חיים כץ: לכן, אני מבקש מכם פעם נוספת: לכו הביתה, תחשבו עם עצמכם.

חיים כץ: המספרים לא קדושים, זה מספרים שקבעתם אותם לבד או עם גוף כנוע שאמרתם לו מה לעשות והוא קיבל את מה שאמרתם לו, והוא לא יכול היה להגיד משהו אחר כי לא התייחסתם למה שהוא אומר.

חיים כץ: תתייחסו לזה שאתם מנהלים את הקופות לבד.

חיים כץ: אתם המנהלים, אתם המחליטים, אתם הקובעים, אתם הכל.

חיים כץ: למה על שגיאות שלכם מישהו אחר צריך לשלם, אם בכלל?

חיים כץ: יכול להיות שלא.

חיים כץ: יכול להיות שתנהלו טוב והוא לא ישלם ואז הוא יקבל.

חיים כץ: אז אני אומר לך: שלא יקבל.

חיים כץ: שיקבלו האלמנים עכשיו את מה שמגיע להם ואנחנו ביחד, אני שותף ל"ביחד".

חיים כץ: זה כמו שההסתדרות היתה שותפה.

חיים כץ: אתם 95% ואני 5%.

חיים כץ: אנחנו שותפים.

חיים כץ: לכם יש את השליטה, לכם יש את ההון, לכם יש את הכוח ולי יש את היכולת להחליט, אלה ה-5% הקטנים.

חיים כץ: אני פונה אליך, אל תיתן לי תשובה עכשיו.

חיים כץ: אם תיתן לי תשובה עכשיו, זה לא רציני.

חיים כץ: תחזור הביתה ותעשה חושבים.

חיים כץ: תיכנס לענין, לעומק הדברים ותראה איפה זה התחיל.

חיים כץ: אתם הכובש, אתם הלוקח, אתם המנהל ואנחנו הנגזלים.

חיים כץ: תבדוק שהנגזלים האלה, איך אמרנו בתכניות אחרות?

חיים כץ: מה שיותר מדי לא טוב.

חיים כץ: כל דבר במידה.

חיים כץ: תחשוב על זה שוועדת גולדברג, 600 מיליון אתם לא מפעילים אותה.

חיים כץ: כמה כסף זה הכניס לכם, אתם לא מפעילים.

חיים כץ: היתה ועדה והייתי שותף לה.

חיים כץ: עשו מסיבת עיתונאים ואמרו: אנחנו ניתן למפעלים וכולי, שקל לא נתנו.

חיים כץ: אז באמת, הייתי מבקש מכם בכביש להיות חכמים ולא לחשוב שאתם צודקים כי אתם אפילו לא צודקים.

חיים כץ: אם הייתם צודקים, הייתי אומר: וואלה, הוא צודק תהיה חכם.

חיים כץ: בכביש תהיה חכם, אל תחשוב שאתה צודק כי אתה לא צודק.

חיים כץ: אני לא יודע איך בג"ץ יפסוק או לא יפסוק.

חיים כץ: אני מקווה שלא נצטרך לחזור לבג"ץ ושתקבלו החלטה שלדעתי היא החלטה פשרתית כזאת כדי שהאלמנים לא ישלמו את המחיר, ונגמור את הסאגה הזאת של פרשת אלמן/אלמנה כי אנחנו ביחד.

חיים כץ: אתם בגדול ואני בקטן עושים עוול להרבה מאוד אנשים.

חיים כץ: אני מודה לכולם.

חיים כץ: הישיבה נעולה.